Anna Pavlova

Anna Pavlovna Pavlova (; San Petersburgo, 1881eko otsailaren 12a - Haga, 1931ko urtarrilaren 23a) errusiar ballet-dantzaria izan zen. Beltxargen aintzira balletagatik bereziki ezaguna.

Biografia 
San Petesburgoko ospital militar batean jaio zen, bere aita, Matvey Pavlovich Pavlov, Preobrazhensky erregimenduan ari baitzen. Annak bi urte zituela hil zen. Batzuen ahotan, benetako aita beste bat zen, Lazar Polyakov bankaria, bere ama berarentzat egiten zuen lan eta.

Mariinski antzokia ezagutu zuenean dantzaria izan nahi zuela jakin zuen eta Marius Petipa koreografoaren Loti Ederra ikusi eta gero. Hamar urterekin sartu zen Balleteko Eskola Inperialean, eta bertan, Pavel Gerdt, Christian Johansson eta Eugenia Sokolova bezalako irakasleekin aritu zen 1899an egin zuen bere debuta, Les Dryades prétendues obrarekin.

1905ean, Beltxargen heriotzarekin arrakasta handia lortu zuen, Mikhail Fokin koreografoak berarentzat sortutako dantzarekin. Hortik aurrera, gorakada izan zuen, 1906an lehen dantzari izendatu zuten.

Antzerki inperialetako ballet guztietan dantzatu zuen, eta 1909. urtean Diaghileven konpainian sartu zen. 1910. urtean Nijinskirekin dantzatu zuen Parisen. 1910-1913 urteetan, Pavlovak Antzoki inperialetako denboraldietan dantza egin zuen, eta gainerako hilabeteetan atzerrian. 

1913. urtean Errusiatik alde egin zuen. Lehen Mundu Gerra hasi zenean, Londresen osatu zuen konpainia; ondoren Estatu Batuetara jo zuen, eta bost urtez egon zen han. Gerra amaitu ondoren, Europara itzuli zen eta mundu osoan zehar ibili zen dantza egiten. 

Aipagarriak dira, besteak beste, bakarlari gisa dantzatu zituen dantzak: Burduntzia; Kaliforniako mitxoleta; Gavotte; Christmas; eta Michel Fokinek bereziki Pavlovarentzat sortutako Beltxargaren heriotza. Anna Pavlova ez zen berrikuntzarik sartzen ahalegindu, baina dantza egiteko zuen modu berezi ederrak, giro eta sentipen berria eman zien ballet zaharrei.

Filmografia 

 The Dumb Girl of Portici (Phillips Smalley eta Lois Weber, 1916).

Irudi galeria

Erreferentziak

Bibliografia

Ikus, gainera 
 Beltxangaren aintzira
 Mariinski antzokia
 Sergei Pavlovitx Diagilev

Kanpo estekak 

Sanpetersburgotarrak
Errusiako dantzariak
Ballet dantzariak